CELEX: 32011D0126
Language: sk
Date: 2011-02-21 00:00:00
Title: 2011/126/EÚ: Rozhodnutie Rady z  21. februára 2011 o uzavretí Dohody medzi Európskym spoločenstvom a Západoafrickou hospodárskou a menovou úniou o niektorých aspektoch leteckých služieb

25.2.2011   
            
            
               SK
            
            
               Úradný vestník Európskej únie
            
            
               L 51/1
            
         ROZHODNUTIE RADY
   z 21. februára 2011
   o uzavretí Dohody medzi Európskym spoločenstvom a Západoafrickou hospodárskou a menovou úniou o niektorých aspektoch leteckých služieb
   (2011/126/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 100 ods. 2 v spojení s článkom 218 ods. 6 písm. a) a článkom 218 ods. 8 prvým pododsekom,
   so zreteľom na návrh Európskej komisie,
   so zreteľom na súhlas Európskeho parlamentu,
   keďže:
   
               (1)
            
            
               Rada poverila 5. júna 2003 Komisiu, aby začala rokovania s tretími krajinami s cieľom nahradiť niektoré ustanovenia platných dvojstranných dohôd dohodou Spoločenstva.
            
         
               (2)
            
            
               Komisia v mene Európskeho spoločenstva dojednala so Západoafrickou hospodárskou a menovou úniou dohodu o niektorých aspektoch leteckých služieb v súlade s postupmi a usmerneniami uvedenými v prílohe k rozhodnutiu Rady, ktorým sa Komisia poveruje začať rokovania s tretími krajinami s cieľom nahradiť niektoré ustanovenia súčasných dvojstranných dohôd dohodou Spoločenstva.
            
         
               (3)
            
            
               Dohoda bola podpísaná v mene Spoločenstva 30. novembra 2009 s výhradou jej možného neskoršieho uzavretia v súlade s rozhodnutím Rady 2010/144/ES (1).
            
         
               (4)
            
            
               V dôsledku nadobudnutia platnosti Lisabonskej zmluvy 1. decembra 2009 Európska únia nahradila Európske spoločenstvo a stala sa jeho právnym nástupcom.
            
         
               (5)
            
            
               Dohoda by sa mala schváliť,
            
         PRIJALA TOTO ROZHODNUTIE:
   Článok 1
   Týmto sa v mene Únie schvaľuje Dohoda medzi Európskym spoločenstvom a Západoafrickou hospodárskou a menovou úniou o niektorých aspektoch leteckých služieb (ďalej len „dohoda“).
   Článok 2
   Predseda Rady v mene Únie vydá oznámenie podľa článku 9 ods. 1 dohody a vykoná toto oznámenie:
   
      „V dôsledku nadobudnutia platnosti Lisabonskej zmluvy 1. decembra 2009 Európska únia nahradila Európske spoločenstvo a stala sa jeho právnym nástupcom a od tohto dátumu vykonáva všetky práva a preberá všetky povinnosti Európskeho spoločenstva. Odkazy na Európske spoločenstvo alebo Spoločenstvo v texte dohody preto v prípade potreby znejú ako odkazy na Európsku úniu.“
   
   Článok 3
   Toto rozhodnutie nadobúda účinnosť dňom jeho prijatia.
   
      V Bruseli 21. februára 2011
      
         
            Za Radu
         
         
            predseda
         
         MARTONYI J.
      
   
   
      (1)  Ú. v. EÚ L 56, 6.3.2010, s. 15.